open-index/open-wikipedia-markdown huggingface dataset:
Montaigne (musiker)

**Jessica Alyssa Cerro** (født 14. august 1995 i Sydney i Australia), bedre kjent under artistnavnet **Montaigne**, er en australsk sanger og låtskriver. Hun skulle ha representert Australia i Eurovision Song Contest 2020 i Rotterdam i Nederland med sangen «Don't Break Me». Konkurransen ble imidlertid avlyst på grunn av koronavirusutbruddet i Europa vinteren 2020. Hun representerte i stedet Australia i Eurovision Song Contest 2021 med sangen «Technicolour».

## Bakgrunn
Cerro ble født i Sydney i 1995 og vokste opp i Hills-distriktet. Hun har argentinsk, filippinsk, fransk og spansk bakgrunn.

Etter endt videregående skole fokuserte Cerro på sin musikkarriere, og hun signerte platekontrakt med Albert Music i november 2012. Året etter tok hun artistnavnet *Montaigne*, som er hentet fra den franske renessansefilosofen Michel de Montaigne. I 2014 ga hun ut sin første singel, «I Am Not an End», og signerte siden ny platekontrakt med Wonderlick Entertainment.

I 2016 fulgte debutalbumet *Glorious Heights* med sangene «Clip My Wings», «In the Dark» og «Because I Love You». I 2019 kom Montaignes oppfølgeralbum, *Complex.*

I mars 2021, presenterte brødrene i podkasten *[[My Brother, My Brother and Me]]* sin nye kjenningsmelodi, «My Life Is Better With You», som var skrevet og fremført av Montaigne spesifikt for programmet. Sangen var offisielt sluppet ut 13. august 2021.

### Eurovision Song Contest 2020
6. desember 2019 ble det kunngjort at Montaigne var en av deltakerne i *[[Eurovision – Australia Decides]]*, den australske nasjonale finalen foran Eurovision Song Contest. Under finalen 8. februar 2020 vant hun konkurransen med sangen «Don't Break Me», og hun skulle derfor ha representert Australia i den første semifinalen av Eurovision Song Contest 2020 tirsdag 12. mai 2020 i Rotterdam i Nederland. Konkurransen ble imidlertid avlyst på grunn av koronavirusutbruddet i Europa vinteren 2020. Hun fikk i stedet representere Australia i Eurovision Song Contest 2021 med sangen «Technicolour». Sangen ble imidlertid slått ut i semifinalen, og dette var første gang Australia ikke nådde en Eurovision-finale.

## Diskografi

### Studioalbum

* 2016 – *Glorious Heights*
* 2019 – *Complex*

### Extended plays

* 2014 – *Life of Montaigne*

### Singler

* 2014 – «I Am Not an End»
* 2014 – «I'm a Fantastic Wreck»
* 2015 – «Clip My Wings»
* 2016 – «In the Dark»
* 2016 – «Because I Love You»
* 2018 – «For Your Love»
* 2019 – «Ready»
* 2019 – «Love Might Be Found (Volcano)»
* 2020 – «Don't Break Me»
* 2021 – «Technicolour»
*2021 – «My Life Is Better With You» (for podkasten My Brother, My Brother and Me)

## Referanser


## Eksterne lenker
* 
* 
* 
*
Glasstronen

***Glasstronen*** er en bokserie på syv klassiske fantasy-romaner, skrevet for ungdom av den amerikanske forfatteren Sarah J. Maas. Den første boken i serien, *Glasstronen*, ble utgitt i august 2012. Den siste romanen, *Kingdom of Ash*, ble lansert på engelsk den 23. oktober 2018, og har per 12. juni 2020 kl. 17:41 ennå ikke blitt oversatt til norsk. Bøkene handler om Cealena Sardothien, en 18 år gammel snikmorder og hennes reise i et korrupt kongedømme med en tyrannisk leder. Under sin  reise føres den unge snikmorderen inn på sporet av en større skjebne enn hun noensinne kunne ha forestilt seg.

Serien dukker opp i New York Times Best Seller-liste, og har blitt utvalgt av Hulu for å filmatiseres til en fjernsynsserie adaptert av Mark Gordon.

## Referanser
Kristensen

**Kristensen** er et vanlig etternavn i Norge og Danmark. Per 24. januar 2020 hadde  personer Kristensen som  etternavn.

* Berit Kristensen, dansk håndballspiller
* Finn Kristensen, norsk politiker
* Hans Kristensen, norsk lærer og lokalpolitiker
* Henrik Dam Kristensen, dansk politiker
* Ib Kristensen, dansk lokalpolitiker
* Ivar Horneland Kristensen, norsk siviløkonom og organisasjonsleder
* Jan Kristensen, norsk politiker
* John Sigurd Kristensen, norsk skuespiller
* Knud Kristensen, dansk politiker
* Kristian Kristensen, norsk fagforeningsmann og politiker
* Leonard Kristensen, norsk skipsfører og antarktispioner
* Mirjam Kristensen, norsk forfatter
* Monica Kristensen Solås, norsk glasiolog, meteorolog, polfarer og forfatter
* Preben Kristensen, norsk skøyteløper og sykkelrytter
* Pål Kristensen, norsk bassist
* Thomas Kristensen, (flere)
* Tom Kristensen, (flere)
* Turid Kristensen, norsk politiker
* Vessela Kristensen, lege og professor
* Vidar Kristensen, norsk teolog, forfatter og oversetter

## Referanser
Solidarity–People Before Profit

**Solidarity–People Before Profit** (irsk: *Dlúthphartíocht–Pobal Roimh Bhrabús*) er en valgallianse i Irland, etablert i 2015. Den ble formet av medlemmene av to venstresosialistiske partier, kalt Solidarity (*Solidaritet*) og People Before Profit (PBP) (*Mennesker foran profitt*). *Solidarity* ble inntil 2017 kalt *Anti Austerity Alliance* (Anti-innsparings-alliansen). Valgalliansen fikk inn fire medlemmer til parlamentet ved valget i 2011 og seks representanter i 2016.

## Referanser
Veslas koffert

**Veslas koffert** var en frivillig og veldedig organisasjon stiftet 18. november 2014, avviklet 18.november 2025. Veslas koffert var et konkret tiltak og et hjelpemiddel i oppfølgingen av nybakte foreldre til barn med Downs syndrom ved norske sykehus. Kofferten var et gratis tilbud til sykehusene og ble distribuert til alle nyfødt intensiv- og føde-/barselavdelinger i Norge.

Kofferten inneholdt blant annet informasjon om nasjonale og lokale støtteforeninger, boka *Livet med Marikken. Hvordan Downs kan bli en opptur.* (Eidslott, 2014) eller boka *En som er god. Å få et barn med Downs syndrom.* (Haavik, 2016), samt et hjemmelaget teppe, lue og sokker til barnet. 
Målet med kofferten var å ønske barn med Downs syndrom velkommen og formidle støtte og informasjon til foreldrene.

## Referanser



## Eksterne lenker
* 
* Artikkel fra Ammehjelpen
* Veslas koffert – en organisasjon som gir informasjon til nybakte foreldre
Sage Gateshead

**Sage Gateshead** er en konsertarena i Gateshead, England. 

Hovedsalen har 1640 sitteplasser.

## Referanser


## Eksterne lenker
* sagegateshead.com
Julie Ellingsen

**Julie Ellingsen** (født 21. februar 1869 i Fredrikstad, død 1. juli 1958) var en norsk forfatter og lærer som skrev bøker under psevdonymet *Julie*.

Julie Ellingsen var datter av skreddermester og regntøyfabrikant Hans Ellingsen og hans hustru Borgine Nilsdatter. Hun forble ugift.

Julie Ellingsen virket i det daglige som lærer. I 1910 ble hun ansatt i særskolen i Kristiania.

Under psevdonymet *Julie* sto Julie Ellingsen for en rekke små utgivelser i årene omkring 1900. Tre av dem utkom i 1897, mens de to siste, billedbøkene *Lillemor* og *Lillegut* utkom i 1901.

Julie Ellingsen er begravet på Vestre Gravlund.

## Bibliografi
* 1897: *I Regnveir*
* 1897: *Odd*
* 1897: *Paa Besøg*, billedbok
* 1901: *Lillegut*, billedbok
* 1901: *Lillemor*, billedbok

## Referanser


## Kilder
*
Så rart!

**Så rart!** er en trio fra Finnmark bestående av  (bass og vokal), Asbjørn Ruud (gitar og vokal) og Freddy Holm (diverse strengeinstrument).

Trioen hadde i 2017-2018 en skoleturné hvor de freførte sanger med tekster av Inger Hagerup og melodier av Hamrast og Ruud. Musikken ble utgitt på albumet *På havets bunn* i 2019. For albumet ble de nominert til Spellemannprisen 2019 i klassen barnemusikk.

## Referanser
Samanta Tīna

**Samanta Poļakova** (latvisk uttale: [ˈsamanta ˈpuɔlʲakova]; født 31. mars 1989 i Tukums i Den latviske sosialistiske sovjetrepublikk), bedre kjent under artistnavnet **Samanta Tīna**, er en latvisk sanger. Etter å ha deltatt i en rekke nasjonale sangkonkurranser, vant hun konkurransen *Supernova* i 2020 og skulle ha representert Latvia i Eurovision Song Contest 2020 i Rotterdam i Nederland med sangen «Still Breathing». 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020. Hun representerte i stedet Latvia i Eurovision Song Contest 2021 med låten «The Moon Is Rising».

Hun har også deltatt i den litauiske nasjonale finalen i 2013 og 2017, og i Litauens versjon av *[[The Voice (TV-program)|The Voice]]*.

## Bakgrunn
Som 21-åring i 2010 vant Tīna det latviske musikkprogrammet *O!Kartes akadēmija*, der premien var skolegang ved British and Irish Modern Music Institute i London i England. I 2011 deltok hun også i den moldovske sangkonkurransen *Golden Voices* og vant i klassen Moldovan Cup.

I 2012 deltok hun i sangkonkurransen Slavianski Bazaar i Vitsiebsk i konkurranse med 20 andre. Hun endte til slutt på andreplass i konkurransen. Samme år deltok hun i den latviske sangkonkurransen *[[Dziesma|Eirodziesma]]* mes sangen «I Want You Back» sammen med Dāvids Kalandija. Hun deltok også med en annen sang, men nådde ikke finalen. «I Want You Back» endte til slutt på andreplass bak Anmary og «Beautiful Song». Året etter deltok hun på nytt med sangen «I Need a Hero». Også denne gang endte hun på andreplass, bak bandet PeR. Samme år deltok hun også i den litauiske finalen med sangen «Hey Chiki-Mama».

I 2014 deltok hun på nytt i *[[Dziesma]]* med «Stay», og hun endte til slutt på tredjeplass i konkurransen. Samme høst deltok hun i sesong 3 av *[[Lietuvos balsas]]*, den litauiske versjonen av *[[The Voice (TV-program)|The Voice]]*. Siden hun ikke er litauisk, snakket hun med dommerne på russisk. Hun endte til slutt på topp 8.

I 2016 var hun en av deltakerne i Latvias *[[Latvia i Eurovision Song Contest|Supernova 2016]]* med to sanger, og året etter deltok hun i den litauiske finalen med «Tavo oda». Hun ble slått ut før finalerunden i begge konkurransene. 

### Eurovision Song Contest 2020
Høsten sendte Tīna inn sangen «Still Breathing» til *Supernova 2020*, og hun nådde finalen 8. februar 2020. Denne gangen vant hun konkurransen, og skulle dermed ha representert landet i Eurovision Song Contest 2020 i Rotterdam i Nederland i mai 2020. På grunn av koronavirusutbruddet i Europa vinteren 2020 besluttet imidlertid EBU å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19.

### Eurovision Song Contest 2021
Som følge av avlysningen av 2020-konkurransen, kunngjorde kringkasteren LTV at hun i stedet skulle få representere Latvia i Eurovision Song Contest 2021. Hun deltok med låten «The Moon Is Rising», som ble lansert 12. mars 2021. Sangen deltok i semfinale 2 torsdag 20. mai i Rotterdam Ahoy i Nederland, men kvalifiserte seg ikke til finalen.

## Referanser


## Eksterne lenker
* 
* 
* 
*
Idesia polycarpa

***Idesia polycarpa*** er et løvfellende tre i vierfamilien. Det er den eneste arten i slekta *Idesia* og ble tidligere regnet til familien Flacourtiaceae.

Det blir 8–21 m høyt. Barken er grå og flasser ikke av. Bladstilken er skarlagensrød og 12–30 cm lang. Bladene er bredt ovale, 8–16 cm lange, 7–15 cm brede og med hjerteformet basis. Oversiden er mørkegrønn med tydelige nerver og undersiden blågrønn.

Trærne er særbu med adskilte hann- og hunnplanter. Blomsterstanden er en 20–30 cm lang, hengende eller utsperret klase. Blomstene er gule og duftende. Kronblad mangler, og det er som regel 5 begerblad. Frukten er et purpurrødt eller oransjerødt bær som er 8–10 mm i diameter.

*Idesia polycarpa* er utbredt i Kina, Taiwan, Japan og Korea. Arten vokser 400–3000 moh. i løvfellende skog og blandingsskog av bar- og løvtrær. Treslaget blir av og til plantet i hager. Det er også blitt forsøkt dyrket i Norge, men har vist seg å være lite hardført.

## Galleri

Idesia polycarpa - Villa Taranto (Verbania) - DSC03818.JPG|Vekstform
Idesia polycarpa in Jardin botanique de la Charme.jpg|Stamme
Idesia leaves.jpg|Bladverk
Idesia polycarpa - Fleurs.jpg|Hunnblomster
Idesia polycarpa - Quarryhill Botanical Garden - DSC03655.JPG|Frukt


## Litteratur
* 
* 
* 

## Eksterne lenker
*
Deklinasjon (andre betydninger)

**[[Deklinasjon]]** er vinkelavstanden fra himmelekvator til et himmellegeme.

**Deklinasjon** kan også være:

*Misvisning, forskjellen mellom geografisk nord og magnetisk nord
*Bøying av substantiver og adjektiver
Håkon Høye

**Håkon Høye** (født 1971) er en norsk bluesgitarist og vokalist.

Han er medlem av Billy T Band og Joakim Tinderholt & his band og var medlem i Amund Maarud Band fra 2003 til 2004. Han har gitt ut to album som soloartist og leder sitt eget band med navnet Håkon Høye & the HoneyTones. Hans første soloalbum *‘Bout Time!* ble gitt ut i 2013.  Han ble nominert til Spellemannprisen 2019 i klassen blues for oppfølgeren *Nights at the Surf Motel*.

## Diskografi
* *‘Bout Time!* (Big H Records / Bare Bra, 2013) 
* *Nights at the Surf Motel* (Big H Records, 2019)

## Referanser


## Eksterne lenker
*
IÉSEG School of Management

**IÉSEG School of Management**, tidligere **Institut d'Économie Scientifique et de Gestion** (forkortet IESEG), er fransk handelshøyskole med hovedsete i Lille og avdelinger i La Défense. Skolen ble etablert i 1964. IESEG ble rangert som den 33. beste europeiske handelshøyskolen i 2019 av Financial Times. Skolens ulike programmer er trippel-akkreditert av internasjonale AMBA, EQUIS og AACSB.

## Referanser


## Eksterne lenker
*
Franz Kielhorn

**Lorenz Franz Kielhorn** (født 31. mai 1840 i Osnabrück, død 19. mars 1908 i Göttingen) var en tysk sanskritist. 

## Referanser


## Kilder
*
EM i basketball for menn 1991

**EM i basketball for menn 1991** (europamesterskapet i basketball for menn) ble arrangert i Roma i Italia i 1991.

## Sluttstilling

## Referanser
EM i basketball for menn 1993

**EM i basketball for menn 1993** (europamesterskapet i basketball for menn) ble arrangert i Tyskland i 1993.

## Sluttstilling

## Referanser
Studentlekene Bergen Challenge

**Studentlekene Bergen Challenge** (SLBC) er en idrettsfestival for studenter i Norge. Festivalen arrangeres av Norges Handelshøyskoles Studentforening (NHHS) i Bergen, og ble stiftet av Martin Schütt og Kjetil Sand i 2011. 

Bergen Challenge har siden blitt arrangert annethvert år, og avholdes med Norges Studentidrettsforbund som offisiell medarrangør.

Det arrangeres konkurranser både innen lagidretter og individuelle idretter som varierer fra år til år. I 2024 deltok over 2200 deltakere fordelt på 23 ulike idretter.

## Organisasjon
SLBC arrangeres hovedsakelig av nærmere 650 frivillige studenter fra Norges Handelshøyskole og er delt inn i syv seksjoner (HR-, Logistikk-, PR-, Økonomi-, Kultur-, Arrangement- og Markedsseksjonen), hver med sin seksjonssjef. Sammen med lederen utgjør disse SLBC styret. Hver seksjon er igjen delt i grupper, med hver sin gruppeleder, mellomleder og funksjonærer.

## Tidligere leker

* 2011: Bergen, 12.-16. oktober
* 2012: Bergen, 10.-14. oktober
* 2014: Bergen, 8.-12. oktober
* 2016: Bergen, 12.-16. oktober
* 2018: Bergen, 10-14. oktober
* 2022: Bergen, 12.-16. oktober

## Referanser


## Eksterne lenker
* Offisielt nettsted
NM i friidrett innendørs 2007

**Norgesmesterskapet i friidrett innendørs 2007** var en del av NM i friidrett 2007, og ble arrangert som et eget stevne i 
Stangehallen i Stange fra 10. til 11. februar 2007. 

__TOC__
## Kvinner

### [[60 meter]]




### [[200 meter]]




### [[400 meter]]




### [[800 meter]]




### [[1500 meter]]




### [[3000 meter]]




### [[60 meter hekk]]




### [[Høydehopp]]




### Høyde uten tilløp


Kun to deltakere.

### [[Stavsprang]]




### [[Lengdehopp]]




### Lengde uten tilløp


Kun to deltakere.

### [[Tresteg]]




### [[Kulestøt]]




### 4 x 200 meter stafett




## Menn

### [[60 meter]]




### [[200 meter]]




### [[400 meter]]




### [[800 meter]]




### [[1500 meter]]




### [[3000 meter]]




### [[60 meter hekk]]




### [[Høydehopp]]




### Høyde uten tilløp




### [[Stavsprang]]




### [[Lengdehopp]]




### Lengde uten tilløp




### [[Tresteg]]




### [[Kulestøt]]




### 4 x 200 meter stafett




## Kilder
* friidrett.no: Medaljevinnere NM fra 1896 til i dag
* Tore Johansen, Egil Svendsby (red.) *Sportsboken 2007*, s. 248-49. Schibsted. ISBN 978-82-516-2384-1.
Vålerenga Fotball i 2001

**[[Vålerenga Fotball]]** spilte i 2001-sesongen i 1. divisjon etter å ha rykket ned fra Tippeligaen 2000. Det var Kjetil Rekdal sin første sesong som spillende hovedtrener. 

## 1. divisjon

### Terminliste

## Norgesmesterskapet 2001

## Spillerstatistikk

## Overganger

## Kilder
*
EM i basketball for menn 2015

**EM i basketball for menn 2015** (europamesterskapet i basketball for menn) ble arrangert i Frankrike, Kroatia, Tyskland og Latvia i 2015.

## Sluttstilling

## Referanser
21. serierunde i Bundesliga 2019/20

**21. runde i [[Bundesliga 2019-2020]]** startet med  &ndash;  fredag 7. februar 2020, hoveddelen av kampene ble spilt lørdag 8. februar mens runden ble avsluttet med  &ndash;  onsdag 11. mars. Kampen mellom  og  ble utsatt på grunn av uvær. 










## Kampfakta
**Fredag 7. februar**

**Lørdag 8. februar**






**Søndag 9. februar**

**Onsdag 11 mars**


## Referanser
Torjus Larsen Gard

**Torjus Larsen Gard** (født 5. august 1871 i Sand i Ryfylke, død 23. mars 1951) var en norsk gårdbruker og politiker for Venstre.

Gard hadde utdanning fra Ryfylke amtsskole, Stavanger amts landbruksskole og Statens meieriskole på Hegra. Han foretok stipendreiser til Sverige og Danmark for å lære om landbruk og meieribruk. I åra 1896–1900 styrte han meieri i Selbu og i Bergen. Etter dette overtok han drifta av farsgården Gard i Skåre og dreiv denne i flere tiår. I tida 1907–1922 var han direktør i den lokale sparebanken (Torvastad og Skåre Sparebank). Fra 1924 til 1943 var han bestyrer av Norges Banks avdeling i Haugesund.

Han var medlem av Skåre herredsstyre i flere perioder fra 1907. Ordfører var han 1917–1919 og 1932–1937. Han var herredskasserer 1904–1908, og han hadde flere andre verv i det offentlige og i næringslivet. Han var medlem av kraftforkomiteen av 1917 og banklovkomiteen av 1920. Han var aktiv i bondeorganisasjonene på alle nivåer.

Gard var innvalgt på Stortinget for periodene 1916–18 (Karmsund krets i Stavanger amt) og 1922–24 (Rogaland fylke). I den første perioden var han han medlem i protokollkomiteen, i den andre nestformann i tollkomiteen. Han var vararepresentant 1906–1912, 1919–1921 og 1928–1933. Da den innvalgte representanten Hans Jørgensen Aarstad var landbruksminister i fra 1928 til sommeren 1931, møtte Gard fast denne perioden. Han var da først medlem i lønningskomiteen og så sekretær i administrasjonskomiteen. 

## Referanser




## Eksterne lenker
*
23. serierunde i Premier League 2019/20

**23. serierunde i [[Premier League 2019/20]]** startet med  &ndash;  lørdag 18. januar, hoveddelen av kampene ble spilt lørdag 18, mens runden ble avsluttet med  &ndash;  søndag 19. januar 2020.

## Kampfakta































## Referanser
Langurioscython

***Langurioscython*** er en slekt av biller som ligner smellere (Elateridae). 

## Utseende
En middelsstor (ca. 10 millimeter), avlang råtevedbille. Arten kan overflatisk minne om arter i familien Languriidae og har trolig fått navn etter dette. Hode og pronotum er skarpt røde, forøvrig er den svart. Antennene er litt lengre enn hode + pronotum, de tre ytterste leddene er utvidete, slik at antennen ser litt klubbeformet ut. Pronotum er rundet med noe uttrukne bakhjørner, noe bredere enn langt, fint punktert. Dekkvingene er jevnbrede. middels kraftig punkterte, uten påfallende hår. Beina er ganske korte og spinkle (her skiller den seg markant fra Languriidae som har lange og kraftige bein).

## Utbredelse
Slekten er utbredt i Sørøst-Asia, fra India i vest til Filippinene i øst.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien Macraulacinae Fleutiaux, 1922
****** Stammen Orodotini Muona, 1993
******* Slekten ***Langurioscython*** Heller, 1917
******** *[[Langurioscython bakeri]]* Heller, 1917 - Filippinene
******** *[[Langurioscython stepheni]]* - India, Thailand

## Eksterne lenker
* Bilde av ''Langurioscython stepheni''
*
Modius

***Modius*** er en slekt av biller som ligner smellere (Elateridae). 

## Utseende
En middelsstor (12 millimeter), avlang, sylindrisk, brunsvart råtevedbille. Hodet er forholdsvis lite og lett nedoverbøyd. Antennene har et forstørret første ledd. Brystskjoldet (pronotum) er rundet, litt bredere enn langt, noe hvelvet, med tydelig uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. **Dekkvingene** er avlange, avsmalnende bakover, så brede som brystskjoldet. **Beina** er temmelig korte, mørke.

## Levevis
Biologien til denne slekten synes å være ukjent, men larvene lever trolig i død ved.

## Utbredelse
Slekten er utbredt i den neotropiske økosonen (Brasil).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien Eucneminae Eschscholtz, 1829
****** Stammen Eucnemini Eschscholtz, 1829
******* Slekten ***Modius*** Fleutiaux, 1918
******** *[[Modius singularis]]* (Bonvouloir, 1871)

## Litteratur

## Eksterne lenker

*
Mycobacterium bovis

**Mycobacterium bovis** (M. bovis) er en langsomtvoksende (16- til 20-timers generasjonstid) aerob bakterie og forårsaker tuberkulose hos storfe (kjent som bovint TB). Det er relatert til Mycobacterium tuberculosis, bakterien som forårsaker tuberkulose hos mennesker. M. bovis kan hoppe artsbarrieren og forårsake tuberkuloselignende infeksjon hos mennesker og andre pattedyr. [2]
Galbites

***Galbites*** er en slekt av biller som ligner smellere (Elateridae). 

## Utseende
Middelsstore (ca. 13-18 millimeter), avlange, fløyelsaktig svarte råtevedbiller, gjerne med gule tegninger. Oversiden er fint hårete. Hodet er forholdsvis lite og lett nedoverbøyd. Antennene er 11-leddete, korte, kamformede. Brystskjoldet (pronotum) er rundet, bredere enn langt, noe knudrete med litt uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. **Dekkvingene** er avlange, parallellsidige, så brede som eller litt smalere enn brystskjoldet, kan ha opphøyde lengderibber. **Beina** er temmelig korte.

## Levevis
De fleste artene av råtevedbiller har larver som lever i død ved, men enkelte larver graver i jorden og lever på planterøtter. 

## Utbredelse

Slekten er utbredt i Sørøst-Asia og Oseania (Malaysia, Filippinene, Japan, Kina, Taiwan, Ny-Guinea, Australia).

## Systematisk inndeling
Navnet *Galbites* ble brukt av Blanchard allerede i 1845 som en benevnelse på gruppen i dag kjent som Galbitini. Dette blir ikke regnet som et eldre homonym fordi det ikke var publisert som et slektsnavn.

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien Eucneminae Eschscholtz, 1829
****** Stammen Galbitini Muona, 1991
******* Slekten ***Galbites*** Fleutiaux, 1918
******** *[[Galbites albiventris]]* (Chevrolat, 1856)
******** *[[Galbites australiae]]* (Lea, 1919)
******** *[[Galbites borealis]]* Hisamatsu, 1980
******** *[[Galbites chevrolati]]* Fleutiaux, 1923
******** *[[Galbites chrysocoma]]* (Hope, 1845)
******** *[[Galbites fulva]]* (Fleutiaux, 1923)
******** *[[Galbites funebris]]* (Chevrolat, 1856)
******** *[[Galbites loriai]]* (Fleutiaux, 1896)
******** *[[Galbites marmoratus]]* (Guérin-Méneville, 1830)
******** *[[Galbites niger]]* (Fleutiaux, 1897)
******** *[[Galbites nigrita]]* Muona, 1991
******** *[[Galbites niveopictus]]* (Bonvouloir, 1875)
******** *[[Galbites sauteri]]* Muona, 1991
******** *[[Galbites tomentosa]]* (Montrouzier, 1855)
******** *[[Galbites tuberculata]]* (Redtenbacher, 1868)
******** *[[Galbites wallacei]]* (Perroud & Montrouzier, 1864)

## Litteratur

## Eksterne lenker
* Atlas of Living Australia - *Galbites* https://bie.ala.org.au/species/urn:lsid:biodiversity.org.au:afd.taxon:5476a89f-d1b7-4c11-a8e9-3fc240f55df8 Besøkt 10.2. 2020
* Bilde av ''Galbites chrysocoma''
* Bilde av ''Galbites loriai''
* Bilde av ''Galbites niveopicta''
*
Acolhua

**Acolhua** (nahuatl *Ācōlhuah*) var et nahuafolk i Mexicodalen; deres rike bir kalt *Acolhuacán*. Acolhuaene inngikk etter 1482 en allianse med to andre stammer, med *[[mexica]]ene* (det vil si aztekerne) og tepanekerne, og det er dette som tradisjonalt kalles Aztekerriket.

## Geografi
Acualcans politiske og økonomiske sentrum var Tetzcoco (Texcoco) som er i dagens meksikanske forbundsstat México. Den var på østre bredd av den salte tidligere Texcocosjøen. Også byen Zultepec med maksimalt 5.000 innbyggere, i grenseområdet mot Tlaxcala var av betydning. Riket strakk seg også inn i det som i dag er delstaten Hidalgo i nordøst.

## Historie
Ifølge arbeider skrevet av Ixtlilxóchitl (på 1600-tallet) kan acolhuaenes historie følges fra 1200-tallet av. Først var  *Tenayocan* (Tenayuca) hovedstaden. Herskeren Nopaltzin (regj. 1202–1236) var gift med en toltekisk prinsesse. Hans sønn *Tlotzin* (regj. 1236–1272) beskrives so en god statsmann som lot bygge mange vanningssystemer (kanaler, demninger). Hans barnebarn *Catlenihco* endret hovedstaden til Tetzcoco. Hans etterfølgere utvidet herskapsområdet, me ca 1420 hom Acolhuacán under tepanekernes dominans, skjønt endte blodig i 1428. Tapanekerne måtte underkaste seg, og sammen med aztekerne fannet Tetzcoco den aztekiske trippelalliansen.

## Personer
Alcolhuas mest berømte konge var Nezahualcoyotl, den såkalte «dikterkongen» av Tetzcoco, som – etter foreldrenes død (1418) – kom på tronen i ung alder, ikke klarte å holde seg ved makten for den tepanekiske overmakt, og tok tilflukt i 1428 i Tenochtitlán. Han skom sterkt tilbake, og døde i  1472. Også sønnen Nezahualpilli (regj. 1473–1515) er alment kjent.

## Litteratur
* Nigel Davies: *The Toltec Heritage: From the Fall of Tula to the Rise of Tenochtitlan.* Civilization of the American Indian Series 153. Norman: University of Oklahoma Press, 1980; ISBN 0-8061-1505-X
* Michael E. Smith: *[http://www.public.asu.edu/~mesmith9/1-CompleteSet/MES-84-Aztlan.pdf The Aztlan Migrations of Nahuatl Chronicles: Myth or History?] (PDF; 3,3&nbsp;MB)*. Ethnohistory 31 (3), 1984, s. 153–186.
Terminal 21

**Terminal 21** (thai: เทอร์มินอล 21) er en kjede av kjøpesentre som befinner seg på tre steder i Thailand: Bangkok, Nakhon Ratchasima og Chonburi. Det første senteret, Terminal 21 Asok, ligger ved krysset mellom veiene Sukhumvit og Asok i distriktet Watthana i Bangkok. Den andre senteret, Terminal 21 Korat, ble åpnet i desember 2016 og ligger ved veien Mittraphap i provinsen Nakhon Ratchasima (også kalt Korat). Terminal 21 Pattaya, det nyeste senteret, ligger i byen Pattaya i provinsen Chonburi. Det er foreslått et nytt senter, Terminal 21 Rama III, som skal bygges ved elven Chao Phraya i Rama III-området i distriktet Yan Nawa i Bangkok.

## Steder
#### Terminal 21 Asok
Dette kjøpesenteret ble åpnet i oktober 2011 og befinner seg i Bangkok. Det har tilknytning til Skytrain og T-bane med en gangbro til Asok stasjon og Sukhumvit stasjon. Senteret har de lengste rulletrappene i Thailand, inntil 36 meter. Utsalgsarealet består av totalt 10 etasjer, derav blant annet SF Cinema City og Gourmet Market. Hotellet og leilighetene i tilknytning til senteret er en 42-etasjes, 202 meter høy bygning.

#### Terminal 21 Korat
Dette kjøpesenteret ble åpnet i februar 2017. Senteret befinner seg på veien Mittraphap nær krysset mellom veiene Ratchasima og Chokchai i distriktet Mueang Nakhon Ratchasima i byen Nakhon Ratchasima. Utsalgsarealet består av 7 etasjer, derav blant annet kinoen SF Cinema City og mathallen Foodland.

Den 8. og 9. februar 2020 var kjøpesenteret åssted for en masseskyting begått av en soldat.

#### Terminal 21 Pattaya
Dette kjøpesenteret ble åpnet i oktober 2018. Det befinner seg på hjørnet av veiene North Pattaya Road og Second Road, ved siden av Pla Lo Ma-rundkjøringen. Utsalgsarealet består av 6 etasjer, derav blant annet kinoen SF Cinema City og supermarkedet Foodland.

## Referanser


## Eksterne lenker
*
Bjørn H. Klevmark

**Bjørn Henning Klevmark** (født 16. september 1926 – død 11. februar 2011) var professor i urologi ved Rikshospitalet, og ledet avdeling for urologi fra 1985 til 1996. Klevmark var en viktig pådriver for at avdelingen ble spesialisert innen nevrourologi og avansert urologisk andrologi. Han ble æresmedlem i Norsk urologisk forening i 1995

## Referanser
John Hovda

**John Hovda** (født 1. november 1866 på Fogn i Finnøy, død 22. januar 1922 på Utgarden ved Kopervik) var en norsk skolemann og politiker for Venstre.

Hovda tok eksamen ved Kristiansands seminar i 1888 og var først lærer i folkeskolen i Hjelmeland. Fra 1898 var han tilsatt i amtsskolen. Fra 1907 til sin død var han styrer ved amtsskolen på Utgarden. Han var aktiv i indremisjonen og i ungdoms- og mållag.

Hovda var vararepresentant til Stortinget fra Karmsund krets i Stavanger amt fra 1916 til 1918. Han møtte noen uker i 1917.

## Referanser




## Eksterne lenker
*
Bluestep Bank

**Bluestep Bank AB (publ), Filial Oslo** er en filial av Bluestep Bank AB og har konsesjon fra den svenske Finansinspektionen. Filialen åpnet i 2010 og omtrent 200 ansatte, og tilbyr banktjenester til personmarkedet. 

Banken har som hovedfokus å tilby økonomiske løsninger for kunder som ellers ikke kan få boliglån eller refinansiert sine lån i de tradisjonelle bankene. 

Banken ble i 2017 kjøpt av private equity-selskapet EQT hvor den inngår i EQT VII.

Bluestep Bank AB har den 2. april 2024 gjennomført en fusjon med Bank2 ASA, dets heleide norske datterselskap siden oppkjøpet av Bank2 ASA den 31. oktober 2023. 

## Referanser


## Eksterne lenker
* Bluestep Bank (offisielt nettsted)
Tomorrow (sang)

**«Tomorrow»** er en sang av det australske rockebandet Silverchair. Det var gruppens første singel, utgitt i 1994, og utgitt i 1995 på albumet *[[Frogstomp]]*. Den nådde nummer 1 på topplisten i Australia, USA, New Zealand og Canada.

## Referanser
Dictyeucnemis

***Dictyeucnemis*** er en slekt av biller som ligner smellere (Elateridae).

## Utseende
En middelsstor (ca. 10 millimeter), avlang, svart råtevedbille. Oversiden er kledt med ganske korte, oppstående hår. Hodet er forholdsvis lite og lett nedoverbøyd. Fasettøynene er vanligvis store. Antennene er 11-leddete, tynne og trådformede. Brystskjoldet (pronotum) er avrundet firkantet, noe bredere enn langt, med knapt tilbaketrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. **Dekkvingene** er avlange, parallellsidige, så brede som eller litt smalere enn brystskjoldet. De har tydelige lengdestriper. **Beina** er temmelig korte.

## Utbredelse
Arten er utbredt i Australia (Western Australia).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien Macraulacinae Fleutiaux, 1922
****** Stammen Echthrogasterini Cobos, 1964
******* Slekten ***Dictyeucnemis*** Lea, 1919
******** *[[Dictyeucnemis mirus]]* Lea, 1919

## Litteratur

## Eksterne lenker
* Atlas of Living Australia - *Dictyeucnemis* Besøkt 10.2. 2020
*
Valborg Erichsen

**Valborg Erichsen Lynner** (1891–1967) var en norsk forfatter, litteraturhistoriker og lærer.

## Familie
Hun var datter av biskop Johan Willoch Erichsen (1842-1916) og Helga Marie Margrethe Boeck (1847-1927). Hun ble 30. juni 1925 gift med rektor Ferdinand Gustav Lynner (1885-1977) i Bergen.

## Liv og virke
Lynner ble født den 4. august 1891 i Gjerpen. Etter fullført examen artium fra Hambros skole i Bergen i 1910 avla Valborg Erichsen språklig-historisk embedseksamen i 1915 (cand.philol.) og pedagogisk eksamen i 1916. I årene 1916-1925 var hun lærer ved Vestheim pikeskole, med to avbrudd i forbindelse med utenlandsopphold. Hun fratrådte stillingen da hun ble gift. I perioden 1925-1931 arbeidet hun som timelærer ved forskjellige skoler i Bergen, blant annet Lindstrøms skole og Pihls skole. Etter den såkalte *Valborg Lynner-saken* ble hun i 1931 fast ansatt som lektor ved Pihls skole i Bergen, en kommunal høyere skole. Denne stillingen innehadde hun til hun gikk av med pensjon.

I 1914 utga hun småskriftet *Jonas Lie som journalist*. Hun ble i 1919 belønnet med Hartvig Lassens gullmedalje for sitt arbeid om Henrik Wergeland og Henrich Steffens; *Henrik Wergeland i hans forhold til Henrich Steffens*. I 1922 vant hun tidsskriftet Eddas pris på kr. 3000 for et arbeid om Søren Kierkegaard. Hun hadde deretter et studieopphold i Italia, og studerte dessuten engelsk romantisk poesi.

Erichsen var en produktiv artikkelforfatter, med litterære arbeider om blant andre Bjørnstjerne Bjørnson, Henrik Ibsen, William Shakespeare og Gerhard Gran. Som litteraturhistoriker var hun idéhistorisk orientert.

#### Valborg Lynner-saken
Hun var sentral i den såkalte *Valborg Lynner-saken*, da hun i 1929 ble forbigått av departementet da hun søkte stilling i den offentlige skole, til tross for at hun var innstilt av skolens forstanderskap og utvilsomt var den best kvalifiserte søkeren. Avslaget ble begrunnet med at hun var lektorfrue, og dermed forsørget. Hun ble i 1931 ansatt som lektor i kommunal høyere skole. Dette ble betraktet som et tap, ettersom en slik fremstående forskerkapasitet skulle undervise ved en skole uten examen artium.

## Bibliografi
* 1914: *Jonas Lie som journalist*, småskrift fra det Litteraturhistoriske seminar.
* 1920: *Henrik Wergeland i hans forhold til Henrich Steffens*, Aschehoug

## Stipender og utenlandsopphold
* 1919: Hartvig Lassens gullmedalje
* 1920: Gustav Bruuns Legat
* 1923: Studiereise til Italia etter å ha vunnet tidsskriftet Eddas pris på kr. 5000.

## Referanser


## Kilder
* 
* 
*
Erik Hadland Torjusen

**Erik Hadland Torjusen** (født 17. september 1855 i Egersund, død 1. april 1935 samme sted) var en norsk telegrafist, fotograf og politiker for Venstre.

Etter utdanning ved Egersunds borgerskole blei Torjusen tilsatt som kontorist ved Egersund Fayancefabrik. I 1875 tok han telegrafisteksamen i Stavanger og tjenestegjorde deretter i Nordland. Fra 1878 hadde han tjeneste i Tønsberg, og i 1880 flytta han over til hjembyen Egersund. I 1896 tok han tilleggsutdanning ved kabelskolen i København, og i 1900 gjorde han studier i Paris. Han var konstituert og seinere tilsatt som telegrafbestyrer i Egersund fra 1900 til 1925. I 1880 oppretta han det første fotoatelier i Egersund og dreiv dette til 1906. Han hadde også en liten gård på Eigerøya.

Torjusen var medlem av bystyret i Egersund fra 1892 til 1907 og ordfører fra 1899 til 1907. Han hadde også flere andre kommunale verv. Han var medstifter av Egersunds Telefonselskap i 1901 og driftsleder der fram til 1924. Han hadde verv i Egersunds Skog- og Træplantningsselskab i over 40 år. Han var med å stifte Dalane Folkemuseum. Han var også aktiv i det lokale sangerlivet.

I fire valgperioder, fra 1910 til 1921, var han vararepresentant til Stortinget fra Dalene krets i Stavanger amt. Han møtte ei kort tid i 1915 og i lengre perioder i 1918 og 1921.

Torjusen blei tildelt Kongens fortjenstmedalje i gull.

## Referanser




## Eksterne lenker
*
Israel’s Son

**«Israel's Son»** er en sang av det australske rockebandet Silverchair. Det var gruppens tredje singel, utgitt i 1995 på albumet *[[Frogstomp]]*. Den nådde nummer 11 i den australske topprankingen, nummer 12 i New Zealand og nummer 39 i USA.

## Referanser
Shade

**«Shade»** er en sang av det australske rockebandet Silverchair. Det var gruppens fjerde singel, utgitt i 1995 på albumet *[[Frogstomp]]*. Den nådde nummer 28 i den australske topprankingen, nummer 29 i Canada og nummer 47 i New Zealand.

## Referanser
Findaway

**«Findaway»** er en sang av det australske rockebandet Silverchair. Det var gruppens femte singel, utgitt i 1995 på albumet *[[Frogstomp]]*. Det var den siste singelen som ble utgitt fra albumet.

## Referanser
Morbid (band)

**Morbid** var et svensk black metal/death metal-band, stiftet av Per Yngve Ohlin i 1985. Bandet het først Scapegoat, men endret navn til Morbid i 1986.

## Medlemmer
;Seneste medlemmer
*Dr. Schitz (Jens Näsström) – bassist (1986–1988)
*Drutten (Lars-Göran Petrov) – trommeslager (1987–1988)
*Napoleon Pukes (Ulf Andreas Cederlund) – gitarist (1987–1988)
*Zoran Jovanovic – gitarist (1988)
*Johan Scarisbrick – vokalist (1988)

;Tidligere medlemmer
*Slator – bassist (1985–1986)
*Sandro Cajander – trommeslager (1985–1986)
*Gehenna (John Hagström) – gitarist (1985–1988)
*Dead (Per Yngve Ohlin) – vokalist (1985–1988; død 1991)
*Klacke (Marcus Klack) – gitarist (1986–1987)
*TG (Torbjörn Gräslund) – gitarist (1987)

## Diskografi
;Demo
**Rehearsal 07/08/1987* (1987)
**Rehearsaldemo* (1987)
**December Moon* (1987)
**Last Supper* (1988)
;Konsertalbum
**Live in Stockholm* (2000)
;EP
**Death Execution III* (2003)
**Ancient Morbidity* (2010)
;Samlealbum	 
**Death Execution* (1995)	 
**Year of the Goat* (2011)

## Eksterne lenker
* Morbid på Encyclopaedia Metallum
Valnesfjord IL

**Valnesfjord Idrettslag** (**VIL**) ble stiftet den 12.november i 1923. Idrettslaget holder til i Valnesfjord som ligger i Fauske kommune i Nordland fylke. Valnesfjord Idrettslag har til dagsdato (2019) rundt 460 aktive medlemmer.

Idrettslaget består av idretter i alle aldersgrupper, bl.a. fotball, håndball og langrenn. 

Valnesfjord Idrettslag holder årlig forskjellige arrangementer. Bl.a. Valnesfjord Rundt på ski er et årlig arrangement der alle kan delta å gå i skiløypen oppe ved Valnesfjord Helsesportssenter.
  
På høsten arrangeres det en fotballturnering kalt VIL Cup for miniputt på Valnesfjord Kunstgressbane.
 
Håndballen spilles i Valhall Arena, den nye hallen ved Valnesfjord Skole.

Bernt Østerkløft, som var den første deltakeren i vinter-OL fra Nordland, representerte Valnesfjord IL. Han ble nummer seks i kombinert i OL 1936 i Garmisch-Partenkirchen.

## Referanser
Temnus

***Temnus*** er en slekt av biller som ligner smellere (Elateridae). 

## Utseende
Middelsstore, avlange, mørkt brunlige råtevedbiller. Oversiden er fint hårete. Hodet er forholdsvis lite og lett nedoverbøyd. Fasettøynene er ganske små. Antennene er 11-leddete, sylindriske. Brystskjoldet (pronotum) er rundet, noe hvelvet, betydelig bredere enn langt, med uttrukne bakhjørner, tett og kraftig punktert, med en midfure som ikke når for- og bakkantene. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. **Dekkvingene** er avlange, parallellsidige, så brede brystskjoldet. De har fine lengdestriper og er forøvrig tett punkterte. **Beina** er temmelig korte.

## Levevis
De fleste artene av råtevedbiller har larver som lever i død ved, men enkelte larver graver i jorden og lever på planterøtter. 

## Utbredelse
Artene er kjent fra Vietnam, Sumatra og Ny-Guinea.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien Eucneminae Eschscholtz, 1829
****** Stammen Mesogenini Muona, 1993
******* Slekten ***Temnus*** Fleutiaux, 1920
******** *[[Temnus alius]]* (Fleutiaux, 1912)
******** *[[Temnus differens]]* (Fleutiaux, 1896)
******** *[[Temnus sumatrensis]]* (Fleutiaux, 1896)
## Eksterne lenker

*
Tlaxcaltec

**Tlaxcaltec** eller **tlaxcalan** er et indianerfolk av nahuaavstamning i Mexico som utgjorde og bebodde den førcolumbianske byen og staten Tlaxcala. Det er fortsatt både en by og en delstat med samme navn i Mexico.

## Historie
### Før Columbus
Tlaxcaltekerne var opprinnelig et konglomerat av tre distinkte etniske grupper som talte nahuatl, otomi og pinome. Etterhvert ble de nahuatltalende de dominerende.

Til tross for tidlige forsøk fra mexicaerne ble tlaxcaltekerne aldri erobret av den aztekiske trippelalliansen. Aztekerne lot dem bevare sin uavhengighet slik at de kunne kjempe mot dem i de rituelt begrunnede *xochiyaoyatl* (blomsterkrigene) som pågikk for å kunne opprettholde tilgangen på fanger til bruk ved menneskeofringene.

### Etter Columbus
Da Hernan Cortes og hans spanske conquistadorer beseiret aztekerne i slaget ved Otumba (1520) og ved erobringen av Tenochtitlán (1521) var tlaxcalanerne en viktig alliert kraft. De hjalp blant annet Cortes' styrker med å innta Valle de México (Mexicodalen).

Innen tlaxcalanerne og conquistadorene allierte seg med hverandre så utkjempet også de et slag mot hverandre. Conquistadoren Bernal Díaz del Castillo, som kjempet ved Cortes' side, beskriver i sitt verk *Historia verdadera de la conquista de la Nueva España* at det var en overraskende tøff strid og at spanjonene formodentlig ikke hadde overlevd dersom ikke Xicotencatl I og Maxixcatl hadde overbevist deres leder Xicotencatl II om å i stedet alliere seg med de nyankomne fremmede mot aztekerne.

## Referanser


## Litteratur
* Bernat Díaz del Castillo: *The Conquest of New Spain*. (Penguin Books, 1963). .
* Felix Hinz: *„Hispanisierung“ in Neu-Spanien 1519–1568. Transformation kollektiver Identitäten von Mexica, Tlaxkalteken und Spaniern.* Hamburg 2005.
Choptank (folk)

**Choptank**, eller **choptank-folket**, var en amerikansk indianerstamme som levde i Maryland, på den østlige delen av Delmarvahalvøya. 
Folket snakket språket algonkin  og hadde sin egen kultur, men de var kulturelt og språklig beslektet med nanticoke-stammen, som holdt til sør for choptank-folket. Choptank-folket hadde gode relasjoner med de engelske kolonistene og de ble etter hvert, som følge av giftemål, assimilert med storsamfunnet. I likhet med mange andre indianerstammer er choptankene som folk betraktet som utdødd, men etterkommere finnes.

Den amerikanske marinen hadde en taubåt med navnet «Choptank», som var i drift 1918 til 1946, og var oppkalt etter folket.

## Referanser
Galbimorpha

***Galbimorpha*** er en slekt av biller som ligner smellere (Elateridae). 

## Utseende
Middelsstore (ca. 10 millimeter), avlange, blankt brunlige råtevedbiller, gjerne med gule tegninger. Oversiden er fint hårete. Hodet er forholdsvis lite og lett nedoverbøyd. Antennene er 11-leddete, korte, det innerste leddet forstørret. Brystskjoldet (pronotum) er rundet, bredere enn langt, noe knudrete med litt uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. **Dekkvingene** er avlange, parallellsidige, så brede som eller litt smalere enn brystskjoldet, kan ha opphøyde lengderibber. **Beina** er temmelig korte.

## Levevis
De fleste artene av råtevedbiller har larver som lever i død ved, men enkelte larver graver i jorden og lever på planterøtter. 

## Utbredelse

Slekten er utbredt i Sørøst-Asia og Oseania (India, Laos, Borneo).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien Eucneminae Eschscholtz, 1829
****** Stammen Galbitini Muona, 1991
******* Slekten ***Galbimorpha*** Fleutiaux, 1920
******** *[[Galbimorpha agastoceroides]]* (Fleutiaux, 1896) - India, Laos
******** *[[Galbimorpha curta]]* Muona, 1991 - Laos
******** *[[Galbimorpha ferruginea]]* Fleutiaux, 1920 - Laos
******** *[[Galbimorpha muiri]]* Fleutiaux, 1930 - Borneo
******** *[[Galbimorpha quadricollis]]* Fleutiaux, 1947 - Laos

## Litteratur

## Eksterne lenker

*
Zuñi

**Zuñi**folket er et av de indianske pueblofolk i USA, som især bor i Zuni Pueblo og det omkringliggende område i New Mexico.  Zuni Pueblo ligger ved Zunielven, en sideelv til Little Colorado River vest i New Mexico. Zuñiene holder til 55 km sør for Gallup i New Mexico. 

Zunispråket er et isolert språk som ikke påviselig er beslektet med andre indianske språk.

Zuniene har formentlig bodd som landbruksfolk i samme område siden 2000 til 1000 år f.Kr., og har muligens vært relatert til den arkeologiske mogollónkulturen.

Zuniene er kjent for sitt håndverk: flettede kurver, sølvsmedarbeider, vevde tekstiler; og også for sine religiøse tradisjoner som de søker å holde hemmelige for utenforstående. I 2000 var det 10.228 medlemmer av zunistammen.

43 % av indianerstammen lever under fattigdomsgrensen i USA, men mange i indianerstammen regner ikke den lave inntekten og livsstilen sin som fattig. 

## Referanser
Freak (sang)

**«Freak»** er en sang av det australske rockebandet Silverchair. Det var den første singelen som ble utgitt fra albumet *[[Freak Show]]*, 1997. Singelen var en # 1 hit i Australia og England.

## Referanser
EM i basketball for kvinner 1938

**EM i basketball for kvinner 1938** (europamesterskapet i basketball for kvinner) ble arrangert i Roma i Italia i 1938.

## Sluttstilling

## Referanser
Eyak (folk)

**Eyakene** er en indianerstamme i Alaska. Da den siste som talte eyakspråket, Marie Smith Jones, døde i 2008, sies stammen å ha dødd ut. Språket tilhører de athapaskiske språk. Rundt 2002 hadde stammen rundt 170 medlemmer, men av dem var det bare én som såvidt vites hadde bare eyak-forfedre.

## Litteratur
*Birket-Smith, K., & De Laguna, F. (1938). *The Eyak Indians of the Copper River Delta, Alaska.* København: Levin & Munksgaard, E. Munksgaard.
*De Laguna, F. (1990).  "Eyak."  In  *Handbook of North American Indians, Vol. 7 Northwest Coast*.  W. Suttles, ed. Pp.&nbsp;189–96.  Washington D.C.: Smithsonian Institution Press.
*Harry, A. N., & Krauss, M. E. (1982). *In honor of Eyak: The art of Anna Nelson Harry.* Fairbanks, Alaska: Alaska Native Language Center, University of Alaska.
*Hund, Andrew. "Eyak." 2004. Encyclopedia of the Arctic. Taylor and Francis Publications. 
*Hund, Andrew. 2008. "’Old Man Dude’ and Eyak Shamanism" Alaska Historical Society ~ University of Alaska's Statehood Conference, Alaska Visionaries: Seekers, Leaders, and Dreamers. Anchorage, AK. Unpublished manuscript.
Mimi Saxe Falch

**Wilhelmine Louise ''«Mimi»'' Saxe Falch** (født **Saxe**; 1880–1962) var en norsk lærer, kvinnesaksaktivist, politiker, foreningskvinne og forfatter.

## Familie
Mimi Saxe Falch var datter av seminarbestyrer på Hamar, *Oluf* Andreas Laurentius Saxe (1838–1889) og hans andre hustru, diakonisse Ingeborg *Wilhelmine* Birgitte Mohr (1843–1913). Hun ble 20. september 1904 gift i Fagerborg kirke i Kristiania med ingeniør og disponent Søren Johan Falch (f. 1889).

## Liv og virke
Mimi Saxe tok middelskoleeksamen i fødebyen Hamar, før hun tok post som guvernante. Deretter var hun elev ved Henriette Schønberg Erkens husholdningsskole for lærerinner. I 1901 ble hun ansatt som lærer ved Drammens Kvinnesaksforenings husholdningsskole. Hun gjennomgikk senere Statens kurs til utdannelse av skolekjøkkenlærerinner. En periode var hun vikar ved skolekjøkkene ved Møllergaten skole.

Sommeren 1906 oppholdt hun seg i Tharandt ved Dresden, hvor moren og to søsken allerede hadde bosatt seg. Hun hadde også opphold i København, Berlin og Rotterdam.

Hun var sterkt religiøst engasjert, og medvirket til stiftelsen av Moralvernforeningen i Drammen, og organiserte flere religiøse lag. Hun var en periode vararepresentant i Drammens bystyre, og var dessuten den første kvinnen i byens sunnhetskommisjon. Under første verdenskrig opprettet hun Drammens fiskematkjøkken. Hun var også Landbruksdepartementets representant i Drammens Kvinnesaksforenings husmorskole. I 1924 skrev hun boken *Beretningen og Drammens Kvinnesaksforenings husmorskoles 25-årige virksomhet våren 1899 – våren 1924*.

Fra 1923 var hun og familien bosatt i Lier. Der var hun formann i Marialoge nr. 7a.M, og hun stiftet dessuten Lier kvinneråd og Lier diskusjonsforening, og i disse foreningene var hun også formann en årrekke. I Lier medvirket hun blant annet også i en misjonsforening og i buddhistmisjonsforeningen.

Hun var en ivrig skribent, og vant blant annet Morgenbladets konkurranse *Hvis jeg var stortingsmann* og tidsskriftet Urds oppgave *14 dagers spiseseddel under rasjoneringen*.

## Bibliografi
* 1924: *Beretningen og Drammens Kvinnesaksforenings husmorskoles 25-årige virksomhet våren 1899 - våren 1924*, Drammen

## Referanser


## Kilder
* 
*